**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոք բերող անձ**` «Բարսեղյան Եղբայրներ» ՍՊԸ:

**Պատվիրատու**` Երևանի քաղաքապետարան

**Գնման ընթացակարգի ծածկագիրը և առարկան`** «ԵՔ-ՇՀԱՊՁԲ-17/56» ծածկագրով շրջանակային համաձայնագրերի միջոցով գնման ընթացակարգ:

**Բողոքի առարկան և պահանջը`**

1. Դադարեցնել «ԵՔ-ՇՀԱՊՁԲ-17/56» ծածկագրով ընթացակարգի հանձնաժողովի 3 արձանագրությամբ կայացված «Բարսեղյան Եղբայրներ» ՍՊԸ-ի հայտը մերժելու և Էդգար Հովհաննիսյան Ա/Ձ-ին 2-րդ չափաբաժնի մասով հաջորդ տեղ զբաղեցրած մասնակից ճանաչելու մասին հանձնաժողովի կողմից կայացված որոշումները:
2. Կիրառել միջանկյալ միջոց՝ կասեցնել «ԵՔ-ՇՀԱՊՁԲ-17/56» ծածկագրով գնումների ընթացակարգը և նույն ընթացակարգի հանձնաժողովի կողմից որևէ որոշման իրականացումը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**